Príloha č. 2

Ekonomické hodnotenie súčasných orgánov kontroly

Úvod 

Ekonomické hodnotenie bolo spracované z podkladov, ktoré poskytli ministerstvá, ostatné ústredné orgány štátnej správy a krajské úrady, na základe vyžiadania Ministerstva hospodárstva SR (list ministra hospodárstva č. 3569/2000-010 zo dňa 6.9.2000). Následne bolo doplnené na základe požiadavky z Porady ekonomických ministrov zo dňa 15. januára 2001, ”o relevantné zdôvodnenie ekonomických, kompetenčných a inštitucionálnych aspektov vyplývajúcich z prezentovaného návrhu integrácie kontroly na trhu”. Tieto údaje boli doplnené za rezort Ministerstva hospodárstva SR a Ministerstva dopravy pôšt a telekomunikácií SR. Listom oslovené MP SR, MZ SR a ÚNMS SR doplnili len ukazovatele za rok 2000, ale ostatné ekonomické ukazovatele odmietli poskytnúť.

Stav do roku 2000

V súčasnom období na území Slovenskej republiky pôsobí 11 ťažiskových orgánov kontroly, z ktorých jednoznačne vykonávajú kontrolu na trhu dva orgány a to: Slovenská obchodná inšpekcia a okresné úrady - odbory, živnostníctva a ochrany spotrebiteľa. 
Výkon kontroly na trhu zabezpečuje aj Puncový úrad, ktorého ťažiskom činnosti, v zmysle zákona č. 125/1993 Z. z. o orgánoch štátnej správy na úseku puncovníctva a skúšanie drahých kovov je predovšetkým predtrhový dozor.
Slovenský metrologický inšpektorát vykonáva dozor na trhu v oblasti meradiel používaných priamo na trhu (platnosť ”overovania meradiel”).
Železničný zdravotný ústav zabezpečuje výkon hygienického dozoru, čo sa týka požiadaviek na kvalitu prepravného procesu. Vzhľadom na špecifiká železničnej prevádzky, nemôže túto činnosť vykonávať iná organizácia (vyjadrenie MDPaT SR zo dňa 23. januára 2001, listom č. 74/220-2001). 
Telekomunikačný úrad má špecifické postavenie ako orgán kontroly v zmysle zákona 195/2000  Z. z. o telekomunikáciách.
Národný inšpektorát práce vykonáva kontrolu a dozor prevažne u právnických a fyzických osôb, ktoré sú v pozícii zamestnávateľov.
Ostatné kontrolné, dozorné a inšpekčné orgány uvedené v priloženej tabuľke vykonávajú dozor nad potravinami z hľadiska ich nezávadnosti v celom reťazci od prvovýroby, spracovateľského priemyslu, až po ich predaj spotrebiteľovi.

Z uvedených 11 orgánov kontroly boli požadované ekonomické ukazovatele predložené v plnom rozsahu ôsmimi orgánmi, čiastočné informácie poskytli dva orgány a jeden orgán ekonomické údaje neposkytol.
 
Z relevantných 11 orgánov kontroly údaje o počte zamestnancov za roky 1998 a 1999, ako aj o rozpise na rok 2000 predložili Slovenská obchodná inšpekcia, okresné úrady a krajské úrady, Slovenská poľnohospodárska a potravinárska inšpekcia, Štátny ústav pre kontrolu liečiv, Telekomunikačný úrad, Slovenský metrologický inšpektorát, Puncový úrad a Železničný zdravotný ústav. Veterinárna správa údaje o počtoch pracovníkov nepredložila, následne však bola zamestnanosť v týchto orgánoch dopočítaná prostredníctvom predložených objemov mzdových, platových a ostatných 
osobných výdavkov a odhadnutých priemerných mesačných miezd vo výške 9 tis. Sk v roku 1998, 11 tis. Sk v roku 1999 a 12 tis. Sk mesačne v roku 2000.

 Zo súhrnu takto získaných údajov o počte zamestnancov vyplýva, že na rok 2000 bol stanovený priemerný prepočítaný stav zamestnancov vo výške 2 688 osôb.  V porovnaní s predchádzajúcim rokom tak dochádza k zníženiu počtu zamestnancov kontrolných orgánov v úhrne o 182 osôb, t.j. o 6,3%. 

Do výkonu priamej inšpekčnej a kontrolnej činnosti bolo z uvedeného rozpisu k 30. 6. 2000 zaradených 784 osôb. V tomto počte nie sú zahrnutí kontrolní a inšpekční pracovníci Veterinárnej správy, pretože z objemu mzdových prostriedkov nie je možné odhadnúť počet vyčlenených výkonných pracovníkov. 

Počet pracovníkov (784), vykonávajúcich uvedené činnosti, medziročne vzrástol o 5,2%, v porovnaní s rokom 1998 o 3,3%. Na uvedenom počte sa 29,8% podieľala Slovenská obchodná inšpekcia, príslušní pracovníci okresných úradov a krajských úradov 28,4% a Slovenská poľnohospodárska a potravinárska inšpekcia 13,8%.

Na rozpisom stanovený celkový počet pracovníkov týchto štátnych orgánov bol pre rok 2000 stanovený objem mzdových nákladov, platov a ostatných osobných výdavkov vo výške 290 184 tis. Sk (bez údajov za krajských a okresných hygienikov a Národný inšpektorát práce, pretože neboli predložené), čo v porovnaní s predchádzajúcim rokom  predstavuje pokles o 9,2%. Podiel týchto finančných prostriedkov na celkovom objeme bežných výdavkov v roku 2000 poklesol na  40,4%, v roku 1999 predstavoval  43,8%. 

Celkové bežné výdavky orgánov kontroly dosiahli podľa rozpisu na rok 2000 úhrnnú sumu 783 522 tis. Sk, (bez údajov za krajských a okresných hygienikov a Národný inšpektorát práce, pretože neboli predložené),  čo v porovnaní so skutočnosťou roku 1999 predstavuje nárast bežných výdavkov o 7,4%, t.j. o 54 256 tis. Sk. Na celkovom objeme sa najvýraznejšie podieľajú kontrolné orgány veterinárnej správy (51,0%), podiel ostatných orgánov je značne diferencovaný (Príloha č. 2) a pohybuje sa od 0,6% u Slovenského metrologického inšpektorátu po 9,6% u SPPI.

Na raste objemu bežných výdavkov sa podieľa aj medziročný rast výdavkov za tovary a služby súvisiace s činnosťou orgánov kontroly. Rozpísaný objem prostriedkov na túto nákladovú položku predstavuje pre rok 2000 sumu 293 194 tis. Sk, čo je oproti skutočnosti roku 1999 viac o 6,0%. Podiel orgánov veterinárnej správy na čerpaní tejto položky dosiahol podľa rozpisu 67,9%. Podiel ostatných orgánov kontroly sa pohybuje v medziach od 0,4% u Slovenského metrologického inšpektorátu po 9,3% podiel u Štátneho ústavu pre kontrolu liečiv.

Kapitálové výdavky orgánov kontroly dosiahli v roku 2000 podľa rozpisu výšku 50.382 tis. Sk, čo je o 1,6% menej, ako bola vykázaná skutočnosť v roku 1999. Vzhľadom na celkový nedostatok finančných prostriedkov počíta rozpis na rok 2000 s rastom kapitálových výdavkov iba v Slovenskej poľnohospodárskej a potravinárskej inšpekcie (+ 2,4 mil. Sk), u Puncového úradu SR (+ 0,3 mil. Sk) a v Štátnom ústave pre kontrolu liečiv (+ 6,7 mil. Sk). V kapitálových výdavkoch ostatných orgánov kontroly dochádza, podľa predložených informácií, k poklesu výdavkov, prípadne sa s nimi vôbec nepočíta.

Rozpočtované príjmy orgánov kontroly dosiahli, podľa rozpisu na rok 2000 (a podľa predložených informácií), celkový objem 188 198 tis. Sk. Rozpisom stanovený objem je nižší oproti skutočnosti roku 1999 o 31,5%, čo je menej o 86 414 tis. Sk. Nárast rozpočtovaných príjmov sa v roku 2000 očakáva iba u orgánov veterinárnej správy (index 106,2), u ostatných orgánov je rozpísaný nižší objem rozpočtovaných príjmov.

Uvedená ekonomická analýza za obdobie rokov 1998, 1999 a 2000 predstavuje orientáciu v ekonomickom hodnotení činnosti súčasných orgánov kontroly s tým, že nie je relevantná z hľadiska posúdenia efektívnosti a účinnosti orgánov dozoru v Slovenskej republike a to z dôvodov, že neexistuje normatív na štandardný výkon inšpektora priamo vykonávajúceho dozor, taktiež nebola vykonaná pasportizácia prevádzkových jednotiek obchodu. Tieto dva údaje by vytvorili možnosť stanovenia nákladov na optimálnu a efektívnu kontrolu na trhu z hľadiska počtu inšpektorov a k im zodpovedajúcich ďalších personálnych a finančných nárokov.

Ekonomické  dopady európskeho štandardu všeobecnej integrovanej kontroly na trhu v oblasti ochrany spotrebiteľa.

Ekonomické dopady na štátny rozpočet, vyvolané ustanovením európskeho štandardu integrovanej všeobecnej kontroly na trhu v oblasti ochrany spotrebiteľa, vychádzajú  z prepočtov základných ukazovateľov rozpočtovaných finančných   prostriedkov. Tieto ukazovatele zohľadňujú zvýšenie efektívnosti a účinnosti činnosti orgánu kontroly na trhu. Základom vyčíslenia potrieb sú aktuálne výdavky doterajšieho všeobecného orgánu kontroly na trhu - Slovenskej obchodnej inšpekcie,  zvýšené o potreby z hľadiska personálneho, technického a celkového finančného zabezpečenia, súvisiaceho s požiadavkou dosiahnutia európskeho štandardu kontroly na trhu, t. j. sú zvýšené: 

-	v zmysle celoeurópskeho ponímania kontroly v rozsahu technickej kontroly výrobkov, aby uvedený orgán kontroly chránil trh nielen z pozície represívneho orgánu, ale hlavne systémom ochranných opatrení,
-	rozšírením počtu právnych predpisov, v ktorých je tomuto orgánu stanovená kompetencia kontroly na trhu a ktoré sa budú prijímať v priebehu r. 2001-2003, v súvislosti s implementáciou  smerníc EÚ do nášho právneho poriadku v oblasti ochrany spotrebiteľa. Terajších 10 právnych predpisov sa v priebehu uvedeného obdobia  zvýši na 18,
-	stanovením priorít činností pri prešetrovaní podnetov, ktoré sa týkajú poskytovania služieb. Podiel vykonávaných kontrol v prevádzkárňach  služieb sa pohybuje okolo hranice 3%. Tento počet je sedemnásobne menší v porovnaní s počtom   podaných podnetov cca o 20% z celkového počtu podnetov na vykonanie kontroly. Vzhľadom na oprávnené záujmy spotrebiteľov, je potrebné zvýšiť frekvenciu a účinnosť kontroly v tejto oblasti.
-	zabezpečením preferovania tzv. následných kontrol, ktorých podstatou je kontrola realizácie uložených opatrení pre odstránenie zistených nedostatkov.
-	prehlbovanie monitorovania a výkonov v rámci systému TRAPEX – o rýchlej výmene informácií o  nebezpečných výrobkoch (doteraz bolo preverených 48 notifikácií  z krajín SVE. Na trhu SR  za roku 2000 sa preukázateľne zistilo  23 nebezpečných výrobkov),
-	orgán dohľadu  je povinný v prípade notifikácie colných orgánov do 3 dní odporučiť resp. neodporučiť uvoľnenie  predmetných určených výrobkov na trh. Podmienkou optimálnej spolupráce všeobecného orgánu kontroly na trhu pre 
ochranu spotrebiteľa s colnými orgánmi ako aj s inými kontrolnými orgánmi, políciou, daňovými úradmi, atď. je zvýšenie nárokov na pracovníkov, vyvolané požiadavkou ich pracovnej pohotovosti, požiadavkou ich technického vybavenia príslušnou technikou, promptná platba autorizovaným osobám za vykonanie analýz, ako aj potreba disponovať finančnými prostriedkami na nákup kontrolovaného  tovaru v indikovaných prípadoch. 

Vo väzbe na vyššie uvedené požiadavky, vyplývajúce z európskeho štandardu kontroly na trhu, ako aj vzhľadom na potrebu zvýšenia frekvencie kontroly (vrátane opakovaných kontrol), je potrebné zvýšiť počet zamestnancov - inšpektorov z doterajších 297 (v tom inšpektorov 234) na počet 400 (v tom 330 inšpektorov). Týchto   330 inšpektorov  predstavuje v priemere 33 inšpektorov na pol milióna obyvateľov. Tento počet vychádza z európskeho priemeru prepočtu počtu pracovníkov na počet obyvateľov (podľa informácií poradcu pre ochranu spotrebiteľa p. Davida Phillipsa z EK). 

Ekonomický dopad na štátny rozpočet (zvýšenie počtu pracovníkov o 103)  sa prejavuje v zodpovedajúcich  finančných  nárokov na ŠR ( pričom sa počíta, že priemerné mzdy vzrastú z doterajších 10 079,- Sk na 10 200, -Sk t.j. o 121, - Sk.) 

Nárokované limity rozpočtovaných prostriedkov na zabezpečenie činnosti
Všeobecného orgánu integrovanej kontroly na trhu v oblasti ochrany spotrebiteľa
											        v tis. Sk

	Skutočnosť
za rok 2000	Finančné prostriedky
pridelené zo  ŠR v r.2001 	Nároky na ŠR
v roku 2002	Absolútne  zvýšenie v tis. Sk
(3 - 2)	Index rastu
(3/2)	
a	1	2	3	4	5	
Mzdy, platy a 
ostatné osobné vyrovnania	34 811	35 920	48 960	13 040	136,3	
Poistné	13 213	13 650	18 600	4 950	136,3	
Tovary a ďalšie služby	11 621	15 233	90 000	74 767	590,8	
V tom:
- cestovné výdavky spolu	614	2 000	8 000	6 000	400,0	
- energia	2 176	2 000	4 500	2 500	225,0	
- materiál a dodávky	3 516	3 000	15 000	12 000	500,0	
- dopravné	1 007	3 500	10 000	6 500	285,7	
- rutinná a štandardná údržba	927	1 500	4 000	2 500	266,7	
- nájomné za prenájom	2 143	2 000	4 000	2 000	200,0	
- ostatné tovary a služby	1 238	1 233	44 500	43 267	3609,1	
    z toho: nákup a analýza     
              kontrolovaných výrobkov	-	-	42 000	-	-	
Bežné výdavky celkom	60 090	64 803	157 560	92 757	243,1	
   Poznámka:  v roku 2000 bolo skutočné čerpanie výdavkov i v položke bežné transfery vo výške 445 tis. Sk

Zvýšené nároky na ŠR spočívajú hlavne v zvýšení položky – tovary a služby (v tom nákup a predpísaný druh a množstvo skúšok kontrolovaných výrobkov). Krytie tejto položky je doteraz neriešeným problémom z hľadiska efektívnosti vykonávania kontroly t.j. financovania nákupu kontrolovaných výrobkov a platieb za predpísané skúšky autorizovaným osobám. Tieto subjekty vykonávajú predpísané skúšky podľa platnej právnej úpravy podnikateľským spôsobom. Odoberanie vzoriek je nevyhnutné najmä v tých prípadoch, keď vzniká oprávnené podozrenie, že ide o výrobok – tovar, ohrozujúci bezpečnosť a zdravie spotrebiteľov. 

Výška položky na nákup a predpísané skúšky kontrolovaného tovaru podľa zákona 264/1999 Z.z. o technických  požiadavkách na výrobky a o posudzovaní zhody a príslušných nariadení vlády SR je odhadnutá na 42 mil. Sk a vychádza z týchto predpokladov:

a.	počet notifikácií  a vlastných zistení v rámci systému TRAPEX sa ročne zvyšuje o cca  300%. Väčšinou sa jedná o elektrospotrebiče, pri ktorých priemerná cena výrobku je 3000,- Sk a cena za skúšanie bezpečnostných parametrov cca 30 000,-Sk. To  znamená, že pomer nákladov len na tejto vzorke výrobkov cenovo nenáročných je cca 0,1 – nákup a 0,9 – skúšky,

b.	počet notifikácií od colných orgánov bol za rok 2000 cca 600, to znamená 600 krát podozrenie z dovozu výrobkov, ktoré nezodpovedajú technickým požiadavkám na výrobky a posudzovaniu zhody podľa našej právnej úpravy a ukladajú orgánu kontroly na trhu povinnosť vykonať skúšky týchto tovarov,

c.	cena  za skúšky bezpečnostných parametrov (t.j. nie celej skupiny skúšok, predpísaných na posúdenie zhody výrobku v jednotlivom prípade) jedného výrobku sa pohybuje u príslušných autorizovaných osôb v intervale od 3.800 do 150.000,-Sk. Z uvedeného vyplýva, že ak vezmeme do úvahy priemernú cenu za skúšky bezpečnosti 1 výrobku v sume  76 900,-Sk, tak pri rozdelení požadovanej sumy 42 mil. Sk na 0,1 za nákup vzoriek a 0,9 za ich skúšky, je možné za 38 mil. Sk dať preskúšať priemerne 500 výrobkov ročne. Uvedený prepočet je potrebné brať ako vzorový príklad nakladania s finančnými prostriedkami v uvedenej položke štátneho rozpočtu,

d.	náklady na skúšanie a na zakúpenie vzoriek vo výsledku znáša všeobecný orgán kontroly na trhu len v tom prípade, ak sa dôvodné podozrenie nepotvrdí. V ostatných prípadoch znáša všetky oprávnené a účelne vynaložené náklady dovozca alebo ten, kto výrobok neoprávnene uviedol na trh. Z tohoto pohľadu by bolo žiadúce, keby sa 42 mil. Sk vynaložilo na cca 10% z celkového počtu takto kontrolovaných a skúšaných výrobkov t.j., aby pomer nepreukázaných dôvodných podozrení voči preukázaným bol približne 1:9. Tým by sa dosiahlo, že sa týmto postupom ročne podrobí na podklade rozhodnutia všeobecného orgánu trhovej kontroly skúškam približne 5.000 výrobkov. Aj toto množstvo je v porovnaní, napr. s počtom tovarových položiek predávaných napr. v jednom supermarkete s prevažne potravinárskym sortimentom (priemerne 20 000), veľmi malé.

Návrhom na zriadenie nového orgánu všeobecnej integrovanej kontroly na trhu v oblasti ochrany spotrebiteľa, zavedením technickej kontroly výrobkov podľa zákona o technických požiadavkách na výrobky a posudzovaní zhody, zmenou charakteru výkonu kontroly z represívnej na preventívnu formu riešenia sťažností a podnetov, vznikla oprávnená požiadavka na primerané zvýšenie rozpočtovaných prostriedkov na zabezpečenie tejto činnosti. Prejaví sa to hlavne v položke tovary a ďalšie služby v podpoložke ”nákup a analýza (skúšanie) kontrolovaných výrobkov o 42 000 tis. Sk. Dôvody uvedeného zvýšenia sú v bodoch a) až d) argumentačne podložené. Celkové bežné výdavky vzrastú takto o 92 757 tis. Sk. 
Pre úplnosť je nutné zdôrazniť, že kompetencia dozorovať zákony v oblasti ochrany spotrebiteľa bola daná súčasným okresným úradom a krajským úradom, odborom živnostenským a ochrany spotrebiteľa a odborom všeobecnej vnútornej správy. Prevzatím smernice o všeobecnej bezpečnosti výrobkov a vzhľadom na technické požiadavky na výrobky stratili títo pracovníci odbornú spôsobilosť, vykonávať takýto vysoko kvalifikovaný dozor, a preto sa nemôžu podieľať na kontrole vlastností určených výrobkov a spotrebiteľskej bezpečnosti. 
V súčasnosti pôsobí na úseku výkonu kontroly vo veciach ochrany spotrebiteľa 86 zamestnancov, v rámci odborov všeobecnej vnútornej správy na KÚ a odborov živnostenských a ochrany spotrebiteľa OÚ (uvedený počet zamestnancov je oficiálnym údajom získaným z MF SR v rámci prípravy reformy verejnej správy). Predpokladaným zrušením kompetencií, ktorými boli poverené KÚ a OÚ v zmysle platných právnych predpisov, t.j. zákona 274/1993 Z. z,. o vymedzení pôsobnosti orgánov vo veciach ochrany spotrebiteľa podľa zákona 634/1992 Zb. o ochrane spotrebiteľa v znení neskorších predpisov, by došlo k úspore týchto pracovníkov a zodpovedajúcich finančných nárokov, t.j. 27 343 tis. Sk. Otvorenou otázkou zostáva riešenie týchto zamestnancov preto, že podľa vyjadrenia prednostov krajských úradov, ktorí boli požiadaní listom, MH SR č. 89/2001-800 zo dňa 25. januára 2001 prakticky všetci prednostovia odmietli delimitovať týchto pracovníkov, resp. nesúhlasili so znížením počtu zamestnancov na uvedených odboroch OÚ a KÚ z dôvodu ich potreby pre výkon štátnej správy na úseku živnostníctva a živnostenskej kontroly.

Závery ekonomickej analýzy

1.	Dosiahnutie európskeho štandardu ochrany spotrebiteľa z úrovne inšpekčnej činnosti, predstavuje v priemere 33 inšpektorov na 500.000 obyvateľov v podmienkach konsolidovanej ekonomiky a obchodu, čo je minimum v podmienkach transformácie ekonomiky. Z tohoto hľadiska je potrebné počet kvalifikovaných a odborne spôsobilých inšpektorov, vzhľadom na súčasný stav, zvýšiť o 96 výkonných zamestnancov. Celkové zvýšenie počtu zamestnancov o 103 je minimálne z hľadiska počtu nárastu administratívy. Ide prakticky len o 7 zamestnancov. Nárastu počtu zamestnancov zodpovedajú aj finančné náklady, ktoré sa prejavujú v položke mzdy a platy, tovary a ďalšie služby (prevádzkové náklady). V týchto položkách ide o zvýšenie o 45 807 tis. Sk.

2.	Vyriešenie odberu vzoriek tovarov v priebehu kontrolnej činnosti na trhu predpokladá jednak presné vymedzenie dôvodných podozrení, že sa jedná o výrobky, ktoré by mohli poškodiť zdravie, ohroziť život, alebo bezpečnosť spotrebiteľov, ale v prvom rade predpokladá zdrojové krytie na kompenzáciu takto spôsobenej straty podnikateľovi na trhu a na úhradu nákladov autorizovaným osobám za následné analýzy (vykonanie skúšok). Podľa prieskumu vykonaného na vzorke 500 ks odobratých a analyzovaných výrobkov v roku 2000, sú celkové náklady na jeden výrobok približne 76 900,- Sk. Tieto náklady sú trvalé len v tom prípade, ak sa dôvodné podozrenie z porušenia právnych predpisov, najmä zákona 264/1999 Z. z., nepreukáže. Ak sa nepreukáže, potom tieto náklady uhradí ten kto porušil zákon. Ak by pomer nepreukázaných dôvodných podozrení oproti preukázaným bol približne 1:9, tým by sa takýmto postupom ročne, na podklade rozhodnutia orgánu všeobecnej integrovanej kontroly na trhu v oblasti ochrany spotrebiteľa, podrobilo skúškam približne 5000 výrobkov. 

3.	Uvedené finančné nároky sú pochopiteľne určitým merítkom a zároveň aj predpokladom na zvýšenie účinnosti orgánu všeobecnej integrovanej kontroly na trhu v oblasti ochrany spotrebiteľa. Tieto ukazovatele nie sú pre dôkladné vyjadrenie celkovej efektívnosti výkonu kontroly na trhu dostatočné, vytvárajú len predpoklad pre výkon, ktorý by bol merateľný napr. frekvenciou vykonaných kontrol, počtom kontrolovaných prevádzkových jednotiek, čo je pre možné vyjadrenie efektívnosti do určitej miery len mechanickým prepočtom. Samotná efektívnosť výkonu kontroly nie je však doteraz dostatočne kvantifikovaná. Aby bolo možné sústavne kvantitatívne a argumentačne hodnotiť efektívnosť výkonu kontroly na trhu, odporúčame vykonať Audit súladu činností a financovania orgánov kontroly na trhu, ktorého súčasťou by bola analýza práce výkonných zamestnancov v postavení kontrolórov resp. inšpektorov.

4.	Ministerstvo hospodárstva Slovenskej republiky vypracovalo v rámci Národného programu Phare 2001 projekt pod názvom ”Podpora systému trhového dozoru v oblasti ochrany spotrebiteľa a zdravia”. Tento projekt je zameraný na zvýšenie účinnosti a efektívnosti výkonu orgánu trhového dozoru v súlade s trendami trhového dozoru v krajinách EÚ. 

V dňoch 19. – 21. 2. 2001 sa uskutočnila návšteva experta  Európskej komisie k dopracovaniu predmetného projektu, ktorý pokrýva vzdelávacie aktivity výkonných pracovníkov (inšpektorov) v oblasti súčasných štruktúr orgánov dozoru (SOI, SPPI, ŠVS a ďalších) ako aj nevyhnutného materiálno-technického  zabezpečenia. 

      Projekt uvažuje aj so   vzdelávaním    pracovníkov     pôsobiacich     v oblasti ochrany         
      spotrebiteľa na úrovni nevládnych spotrebiteľských organizácií. 

      Navrhovaná výška finančných prostriedkov     z programu  Phare  je 2,5 mil. EUR. 
      Pokiaľ uvedených projekt bude zo strany Európskej komisie schválený, bude to znamenať výraznú finančnú podporu pri realizácii navrhovaných zmien v organizačnom usporiadaní súčasných orgánov trhového dozoru. 

Príloha č. 2
Orgány kontroly															

Kontrolný orgán	Rok a)	VP b)
počet	Evid. počet
pracov. spolu
počet	Bežné výdavky
tis. Sk	Z toho: mzdy,
platy a OOV
tis. Sk	Tovary a služby
súv. s činn. org.
tis. Sk	Kapitálové
výdavky
tis. Sk	Rozpočtované
príjmy
tis. Sk	Nerozpočtované
príjmy c)
tis. Sk	
a	b	1	2	3	4	5	6	7	8	
1.	Slovenská obchodná
inšpekcia	1998	253	315	56 447	34 997	9 848	2 300	24 659	41 378	
	1999	254	314	65 266	36 683	13 200	0	18 316	42 627	
	2000	234	297	60 039	33 914	13 238	0	14 850	x	
2.	Okresné úrady d)
Krajské úrady  e)	1998	186	587	32 433	10 289	5 480	1 719	2 919	4 607	
	1999	172 f)	535	33 536	10 502	6 376	1 314	2 839	5 686	
	2000	223	514	32 354	10 053	5 089	298	2 268	x	
3.	Slovenská  
    poľnohospodárska a  
    potravinárska inšpekcia	1998	108	353	83 847	44 514	22 315	16 732	10 870	3 665	
	1999	108	367	83 506	45 567	20 901	9 128	11 793	4 329	
	2000	108	340	75 055	42 824	14 000	11500	6 500	x	
4.	Krajskí a okresní
hygienici	1998									
	1999									
	2000									
5  Veterinárna správa 1)	1998	.	223	69 905	24 105	67 346	15 437	62 891	.	
	1999	.	1 131	397 774	149 317	192 694	24 040	59 850	.	
	2000	.	1 010	399 785	145 470	199 132	14 002	585	x	
6. Štátny ústav pre
    kontrolu liečiv	1998	33	186	58 741	24 191	26 005	3 081	21 081	0	
	1999	31	193	53 422	24 500	20 259	3 888	13 105	0	
	2000	42	199	61 277	10 341	27 246	10 782	13 000	x	
7. Telekomunikačný úrad	1998	108	229	64 674	38 755	11 836	8 034	94 667	8 507	
	1999	108	229	68 484	38 906	15 207	7 248	144 472	6 191	
	2000	108	229	61 090	33 866	13 500	5 000	65 000	x	
Kontrolný orgán	Rok a) 	VP b)
počet	Evid. počet
pracov. spolu
počet	Bežné výdavky
tis. Sk	Z toho: mzdy,
platy a OOV
tis. Sk	Tovary a služby
súv. s činn. org.
tis. Sk	Kapitálové
výdavky
tis. Sk	Rozpočtované
príjmy
tis. Sk	Nerozpočtované
príjmy c)
tis. Sk	
a	b	1	2	3	4	5	6	7	8	
8. Slovenský      
     metrologický  
     inšpektorát	1998	13	15	3 637	2 049	834	440	-	-  x)	
	1999	13	15	3 804	2 163	891	1 581	-	-	
	2000	13	16 xx)	4 471	2 385	1 180	1 600	-	x	
9. Národný inšpektorát
       práce	1998	x	x	x	x	x	x	x	x	
	1999	x	x	x	x	x	x	x	x	
	2000	-	-	66 251	39 002	12 428	3 400	195	x	
10. Puncový úrad	1998	26	32	8 024	4 062	2 466	1 513	28 117	731	
	1999	26	32	9 166	4 469	3 000	1 000	24 237	958	
	2000	24	30	9 100	4 131	3 381	1 300	22 800	x	
11. Železničný zdravotný
       ústav	1998	32	53	14 190	7 529	4 039	1 997	-	108	
	1999	33	54	14 308	7 574	4 175	2 997	-	88	
	2000	32	53	14 100	7 200	4 000	2 500 	-	x	
	1998									
	1999									
	2000									
	1998									
	1999									
	2000									
	1998									
	1999									
	2000									
S ú č e t	1998	759	1 770	391 898	190 491	150 169	51 253	245 204	58 996	
	1999	745	1 739	729 266	319 681	276 703	51 196	274 612	59 879	
	2000	784	1 678 	783 522	329 186	293 194	50 382	188 198	x	

a) V rokoch 1998 a 1999 skutočnosť, v roku 2000 v 1. stĺpci skutočnosť za 1. polrok 2000, v stĺpcoch 2 - 8 ročný rozpis
b) Počet pracovníkov vykonávajúcich priamu inšpekčnú a kontrolnú činnosť, dozor, dohľad
c) Nerozpočtované príjmy (výnosy z pokút)
x) V rokoch 1998 a 1999 SMI nebol oprávnený ukladať a vyberať pokuty. Od 1.7.2000 mu táto činnosť vyplýva zo zákona č. 142/2000 Z.z.
xx) Nárast pracovníkov od 1.8.2000 o funkciu "právnik".